**Образец № 10**

**ДОГОВОР**

**за извършване на независим финансов одит**

№ .........................

Днес, ..........…/………… г. в гр. София между:

**“ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /“ХОЛДИНГ БДЖ“ ЕАД/**, със седалище и адрес на управление: гр. София 1080, община Столична, район “Средец”, ул. “Иван Вазов” № 3, вписано в Търговския регистър при Агенцията по вписванията с ЕИК № 130822878, ИН по ДДС № BG 130822878, представлявано от Владимир Делчев Владимиров – Изпълнителен директор, наричано по-долу за краткост “ВЪЗЛОЖИТЕЛ”

и

.........................................., със седалище и адрес на управление: ................................., вписано в Търговския регистър при Агенцията по вписванията с ЕИК № ................................, ИН по ДДС № BG ................................, представлявано от – .................................................................., наричано по-долу за краткост „ИЗПЪЛНИТЕЛ”,

Въз основа на проведен конкурс за „Избор на регистриран одитор за извършване на независим финансов одит на годишните индивидуални и консолидирани финансови отчети на „Холдинг БДЖ” ЕАД за 2017г., 2018г. и 2019г.”, по реда и условията на Правилника за реда за упражняване правата на държавата в търговските дружества с държавно участие в капитала и на основание решение на Съвета на директорите на „Холдинг БДЖ“ ЕАД, взето по т…… от Протокол №…../…….., решение взето по т….. от ПД № ……/……г. на министъра на транспорта, информационните технологии и съобщенията, чл. 65, ал.2 от Закона за независимия финансов одит /ЗНФО/ и чл. 37 от Закона за счетоводството /ЗС/, се сключи настоящия договор за следното:

**I. ПРЕДМЕТ НА ДОГОВОРА И СРОК ЗА ИЗПЪЛНЕНИЕ**

**1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши проверка, и при наличие на условия - заверка на годишните индивидуални и консолидирани финансови отчети на предприятието на ВЪЗЛОЖИТЕЛЯ към 31.12.2017г.; 31.12.2018г. и 31.12.2019г., в съответствие с изискванията на ЗНФО, ЗС, Регламент/ЕС/№ 537/2014г. /наричан по-долу Регламента/ и приложимите одиторски стандарти.

**1.1.** **Срок за извършване на независим финансов одит на годишния индивидуален и консолидиран финансов отчет на „Холдинг БДЖ“ ЕАД към 31.12.2017г.:**

- В срок до **28.04.2018г.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ одиторски доклад за годишния индивидуален финансов отчет към 31.12.2017г., респективно до **05.06.2018г.** да изготви и предаде одиторския доклад за консолидирания финансов отчет към 31.12.2017г. на български език.

- В срок до **29.05.2018г.** ИЗПЪЛНИТЕЛЯТ се задължава да предаде на ВЪЗЛОЖИТЕЛЯ, в превод на английски език, пълния комплект от документи, включени в индивидуалния финансов отчет, а именно: доклад за дейността, доклад на регистрирания одитор и финансов отчет.

- В срок до **05.07.2018г.** ИЗПЪЛНИТЕЛЯТ се задължава да предаде на ВЪЗЛОЖИТЕЛЯ, в превод на английски език, пълния комплект от документи, включени в консолидирания финансов отчет, а именно: доклад за дейността, доклад на регистрирания одитор и финансов отчет.

**1.2.** **Срок за извършване на независим финансов одит на годишния индивидуален и консолидиран финансов отчет на „Холдинг БДЖ“ ЕАД към 31.12.2018г.:**

- В срок до последния работен ден на **м. април 2019г.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ одиторски доклад за годишния индивидуален финансов отчет към 31.12.2018г. на български език, респективно до последния работен ден на **м. май 2019г.** да предаде в превод на английски език пълния комплект от документи, включени в индивидуалния финансов отчет, а именно: доклад за дейността, доклад на регистрирания одитор и финансов отчет.

- В срок до последния работен ден на **м. май 2019г.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ одиторския доклад за консолидирания финансов отчет към 31.12.2018г. на български език, респективно до последния работен ден на **м. юни 2019г.** да предаде в превод на английски език пълния комплект от документи, включени в консолидирания финансов отчет, а именно: доклад за дейността, доклад на регистрирания одитор и финансов отчет.

**1.3.** **Срок за извършване на независим финансов одит на годишния индивидуален и консолидиран финансов отчет на „Холдинг БДЖ“ ЕАД към 31.12.2019г.:**

- В срок до последния работен ден на **м. април 2020г.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ одиторски доклад за годишния индивидуален финансов отчет към 31.12.2019г. на български език, респективно до последния работен ден на **м. май 2020г.** да предаде в превод на английски език пълния комплект от документи, включени в индивидуалния финансов отчет, а именно: доклад за дейността, доклад на регистрирания одитор и финансов отчет.

- В срок до последния работен ден на **м. май 2020г.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ одиторския доклад за консолидирания финансов отчет към 31.12.2019г. на български език, респективно до последния работен ден на **м. юни 2020г.** да предаде в превод на английски език пълния комплект от документи, включени в консолидирания финансов отчет, а именно: доклад за дейността, доклад на регистрирания одитор и финансов отчет.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

2.1. Задължения на Възложителя:

2.1.1. ВЪЗЛОЖИТЕЛЯТ поема отговорност за водене на точни и пълни счетоводни записи, поддържането на надеждна система за вътрешен контрол и изготвянето на задължителни финансови отчети, съгласно Закона за счетоводството.

2.1.2. Да предостави на ИЗПЪЛНИТЕЛЯ изготвените от него финансови отчети, готови за издаване на одиторски доклад, както и всяка друга информация, необходима на ИЗПЪЛНИТЕЛЯ за извършването на финансовия одит и за издаването на съответния одиторски доклад.

2.1.3. Да предостави на ИЗПЪЛНИТЕЛЯ подписано представително писмо от ръководството за съответния период на одитиране, съгласно изискванията на приложимите одиторски стандарти.

2.1.4. Да предостави на ИЗПЪЛНИТЕЛЯ решението на ръководството за одобрението на съответния финансов отчет и доклада за дейността.

2.1.5. Да осигури достъп до всички данни и документи, необходими за успешното извършване на одитния ангажимент, както и да осигури съдействието на всички служебни лица при изпълнението на възложената на ИЗПЪЛНИТЕЛЯ работа.

2.1.6. Директорите, ръководството и служителите на ВЪЗЛОЖИТЕЛЯ трябва да представят писмено потвърждение за пълнотата на предоставяната информация в процеса на извършване на проверката, в случай че ИЗПЪЛНИТЕЛЯТ изисква такава.

2.1.7. Да предаде своевременно поисканите от ИЗПЪЛНИТЕЛЯ писмени справки, подписани от упълномощени служители на ВЪЗЛОЖИТЕЛЯ, както и да осигури добросъвестното и своевременно изготвяне на необходимите допълнителни справки, поискани от ИЗПЪЛНИТЕЛЯ, в определения от него срок.

2.1.8. Да заплати на ИЗПЪЛНИТЕЛЯ договореното възнаграждение в предвидените в настоящия договор срокове.

2.2. ВЪЗЛОЖИТЕЛЯТ има право:

2.2.1. Да получи резултатите от извършения финансов одит в одиторски доклад, изготвен в писмена форма, в съответствие с разпоредбите на чл. 51 от ЗНФО, чл. 37, ал.6 от ЗС, чл. 10 от Регламента и приложимите одиторски стандарти.

2.2.2. Да получи в работен вариант съответния одиторски доклад, за да бъде обсъден с ВЪЗЛОЖИТЕЛЯ, респективно с определени от него служители, съгласно предвиденото в чл. 6.3. от договора.

2.2.3. Да получи допълнителни писмени разяснения по констатациите от одита.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

3.1. ИЗПЪЛНИТЕЛЯТ има право при извършване на финансовия одит:

3.1.1. Да извършва необходимите по негова преценка проверки, удостоверяващи законосъобразността и достоверността на съдържащата се в съответния финансов отчет на ВЪЗЛОЖИТЕЛЯ информация, в указания срок.

3.1.2. Да изисква и да получи пълно съдействие от ръководството на ВЪЗЛОЖИТЕЛЯ по въпроси, имащи отношение към изготвяне на финансовите отчети.

3.1.3. Да получи неограничен достъп до всякаква информация във връзка с дейността на ВЪЗЛОЖИТЕЛЯ, имаща отношение към изготвяне на финансовите отчети.

3.1.4. Да присъства при провеждането на инвентаризация на активите и пасивите на одитираното предприятие.

3.1.5. Да наблюдава по негова преценка процеси, свързани с дейността и управлението на одитираното предприятие.

3.1.6. Да извърши необходимите проверки на текущото счетоводно отчитане, на елементите на съответния финансов отчет, както и на определена от него извадка от първични и вторични счетоводни документи на предприятието на ВЪЗЛОЖИТЕЛЯ.

3.1.7. Да изрази независимо одиторско мнение относно това дали финансовият отчет е представен достоверно, във всички съществени аспекти и дали дава вярна и честна представа за финансовото състояние, резултатите от дейността и паричните потоци на одитираното предприятие към датата на финансовия отчет, в съответствие с приложимата счетоводна база.

3.1.8. Да привлече за проверката необходимия му брой сътрудници и експерти, които работят под негово ръководство и отговорност.

3.2. ИЗПЪЛНИТЕЛЯТ се задължава:

3.2.1. Да извърши проверка и при наличие на условия – заверка на годишните индивидуални и консолидирани финансови отчети на предприятието на ВЪЗЛОЖИТЕЛЯ към 31.12.2017 г.; 31.12.2018 г. и 31.12.2019г., като документирането на финансовия одит и процедурите по изпълнението му се извършват от ИЗПЪЛНИТЕЛЯ в съответствие с разпоредбите на действащото законодателство и приложимите одиторски стандарти.

3.2.2. Да изготви и представи на ВЪЗЛОЖИТЕЛЯ, в уговорените срокове одиторски доклади за годишните индивидуални и консолидирани финансови отчети на предприятието на ВЪЗЛОЖИТЕЛЯ към 31.12.2017г.; 31.12.2018г. и 31.12.2019г.

3.2.3. Да изпълнява поетия одиторски ангажимент в съответствие с фундаменталните принципи на професионалната етика – почтеност, обективност, професионална компетентност и надлежно внимание, конфиденциалност и професионален поведение, съгласно приложимите одиторски стандарти и Етичния кодекс на професионалните счетоводители, приет от Института на дипломираните експерт-счетоводители /ИДЕС/.

3.2.4. Да планира одита така, че да очаква логично откриването на съществените неточности в съответния финансов отчет.

3.2.5. Да извърши текущо одитиране, изразяващо се в поемане на задължение за текущ преглед на отчетите и информационните потоци преди представяне на съответния финансов отчет, организиране на срещи за коментиране на съществените стопански процеси и дейности в одитираното предприятие.

3.2.6. Да информира ръководството на одитираното предприятие за установени и възможни съществени нарушения на действащото законодателство, на негови учредителни и други вътрешни актове, доколкото са му станали известни при изпълнение на одиторския ангажимент.

3.2.7. Да разяснява на ръководството на одитираното предприятие характера и основанията за модифициране на одиторското мнение в одиторския доклад, както и на параграфите за обръщане на внимание и по други въпроси, с които не е модифицирано одиторското мнение.

3.2.8. Да информира ВЪЗЛОЖИТЕЛЯ дали финансовият отчет дава вярна информация за финансовото състояние и резултатите от дейността на одитираното предприятие, съобразено с приложимото законодателство. За целите на настоящия договор, за да достигне до това мнение ИЗПЪЛНИТЕЛЯТ се задължава да разгледа следните въпроси и да докладва за всеки от тях, за които не е удовлетворен:

а/ дали счетоводните записвания са правилно извършени;

б/ дали финансовият отчет на ВЪЗЛОЖИТЕЛЯ е в съответствие със счетоводните записвания;

в/ дали финансовият отчет на ВЪЗЛОЖИТЕЛЯ е изготвен в съответствие с приложимите нормативни актове, счетоводни стандарти и принципи;

г/ дали е получил цялата информация и обяснения, които счита за необходими за целите на одита.

3.2.9. Изразяването на одиторското мнение по финансовия отчет не представлява твърдение на ИЗПЪЛНИТЕЛЯ, че в него няма грешки.

3.2.10. Да изразява становище относно съответствието между информацията във финансовия отчет и тази в доклада за дейността на ръководството на одитираното предприятие, както и за всяка друга информация, която ръководството предоставя заедно с одитирания финансов отчет.

3.2.11. Да информира ръководството и одитния комитет на одитираното предприятие за всички обстоятелства, които са или биха накърнили неговата независимост при изпълнение на одиторския ангажимент. За удостоверяване на своята независимост ИЗПЪЛНИТЕЛЯТ представя на ВЪЗЛОЖИТЕЛЯ декларация по образец - Приложение № 4.

3.2.12. Да спазва регламентираните в ЗНФО стандарти за качество на одитната услуга.

3.2.13. Да осигури достатъчно време и ресурси, за да може да изпълни поетия одиторски ангажимент качествено.

3.2.14. Да е застрахован с валидна застраховка „Професионална отговорност“ за целия период на изпълнение на договора, с минимална застрахователна сума в размер на 250 000 лв. за всяко застрахователно събитие и 1 000 000 лв. за всички застрахователни събития за една година.

3.2.15. Регистрираният одитор, членовете на одитните екипи и всички лица, които работят за него са длъжни да спазват професионална тайна за информацията, станала им известна при или по повод изпълнение на одиторския ангажимент, освен когато разкриването й се изисква за целите на съдебно производство или по закон.

3.2.16. Лицето, определено за отговорно за извършване на одита трябва да е регистриран одитор, вписан в Регистъра към ИДЕС по чл. 20 от ЗНФО и отговарящ на изискванията на чл.18 от закона. В одиторския екип следва да бъде включен най-малко още един регистриран одитор – физическо лице, отговарящо на посочените изисквания.

3.2.17. Лицето, определено за отговорен одитор, който да извършва одита от името на одиторското дружество – ИЗПЪЛНИТЕЛ, се заменя, след като е изпълнявал одиторски ангажименти по задължителен финансов одит в продължение на 4 поредни години от датата на назначаването на одиторското дружество в одитираното предприятие. Промяната се отразява в писмото за поемане на одиторски ангажимент, като при ротацията одиторското дружество – изпълнител следва да спази изискванията на чл.17, § 7 от Регламента.

3.2.18. ИЗПЪЛНИТЕЛЯТ се задължава да не променя физическите лица, работещи в екипа, изпълняващ възложената поръчка, посочени в Списъка по Приложение №1 към договора. Ако ИЗПЪЛНИТЕЛЯТ наруши това задължение, същият заплаща на ВЪЗЛОЖИТЕЛЯ неустойка в размер на 10% от съответната сума по чл. 4.1.1., б. „а“; „б“; „в“. Промяната не може да бъде основание за удължаване на сроковете за изпълнение, определени в настоящия договор.

3.2.19. ИЗПЪЛНИТЕЛЯТ се задължава да не предлага работа на служителите, работещи във финансовите отдели на Възложителя в срока на изпълнение на настоящия договор и шест месеца след приключването му. Ако ИЗПЪЛНИТЕЛЯТ наруши това задължение, същият следва да заплати на ВЪЗЛОЖИТЕЛЯ разходите за набиране на персонал равен на 12 кратния размер на месечното брутно трудово възнаграждение, предлагано от него на привлечените служители на дружеството.

**IV. ОДИТОРСКО ВЪЗНАГРАЖДЕНИЕ И ПЛАЩАНЕ**

4.1. ОДИТОРСКО ВЪЗНАГРАЖДЕНИЕ

4.1.1. За изпълнената работа по чл.1. ВЪЗЛОЖИТЕЛЯТ дължи на ИЗПЪЛНИТЕЛЯ сума в общ размер на .......................................... лева /словом/ без ДДС, в т.ч.:

а) …………………………………………лева /словом/ без ДДС за извършване на независим финансов одит на годишния индивидуален и консолидиран финансов отчет на ВЪЗЛОЖИТЕЛЯ към 31.12.2017г.

б) …………………………………………лева /словом/ без ДДС за извършване на независим финансов одит на годишния индивидуален и консолидиран финансов отчет на ВЪЗЛОЖИТЕЛЯ към 31.12.2018г.

в) …………………………………………лева /словом/ без ДДС за извършване на независим финансов одит на годишния индивидуален и консолидиран финансов отчет на ВЪЗЛОЖИТЕЛЯ към 31.12.2019г.

4.1.2. Посочената в т. 4.1.1 стойност, включва и всички разходи, свързани с одита.

4.2. ПЛАЩАНЕ

4.2.1. Плащането на съответната сума, посочена в чл. 4.1.1. б.) „а“; „б“; „в“, ще се извършва еднократно, в лева, по банков път, в срок до 30 /тридесет/ дни от датата на предаване в превод на английски език на пълния комплект от документи, включени в съответния консолидиран финансов отчет към 31.12.2017г.; 31.12.2018г.; 31.12.2019г.

4.2.2 Условие за извършване на плащането е:

- представяне на приемателно-предавателен протокол, /подписан от Изпълнителя и Възложителя/, за предаване в превод на английски език на пълния комплект от документи, включени в съответния консолидиран финансов отчет към 31.12.2017г.; 31.12.2018г.; 31.12.2019г. и издадена оригинална фактура за извършената услуга, издадена на името на “ХОЛДИНГ БДЖ” ЕАД, ЕИК 130822878, с адрес: София, п.к. 1080, ул. ”Иван Вазов” №3. Фактурата, освен задължителните реквизити, следва да съдържа следните данни: № на договора и предмет на договора.

4.2.3. Плащането ще се извърши посредством банков превод, по сметка на ИЗПЪЛНИТЕЛЯ в банка: ......................................., BIC.........................., IBAN .......................................................

4.2.4. Изпълнителят е длъжен да уведоми Възложителя при промяна на банковата си сметка в срок до 3 (три) дни от промяната.

**V. СЛУЖИТЕЛИ ОТГОВОРНИ ЗА ИЗПЪЛНЕНИЕ НА ОДИТА**

5.1. От страна на ИЗПЪЛНИТЕЛЯ: .......................................

5.2. От страна на ВЪЗЛОЖИТЕЛЯ: Димитър Михайлов – Главен счетоводител.

**VI. ОДИТОРСКИ ДОКЛАДИ**

6.1. ИЗПЪЛНИТЕЛЯТ се задължава да изготви одиторски доклади за годишните индивидуални и консолидирани финансови отчети на ВЪЗЛОЖИТЕЛЯ към 31.12.2017г.; 31.12.2018г. и 31.12.2019г., съгласно изискванията на чл. 51 от ЗНФО, чл. 37, ал.6 от ЗС, чл. 10 от Регламента и приложимите одиторски стандарти.

6.2. Одиторските доклади по чл. 6.1. трябва да бъдат изготвени и представени на ВЪЗЛОЖИТЕЛЯ на български език и на английски език. На английски език следва да бъде преведен пълния комплект от документи, включени в съответния индивидуален и консолидиран финансов отчет, а именно: доклад за дейността, доклад на регистрирания одитор и финансов отчет.

6.3. ИЗПЪЛНИТЕЛЯТ представя в работен вариант съответния одиторски доклад, за да бъде обсъден с ВЪЗЛОЖИТЕЛЯ, респективно с определени от него служители. Срокът за представяне на одиторския доклад в работен вариант е до 15 дни след датата на приемане на съответния индивидуален финансов отчет от ВЪЗЛОЖИТЕЛЯ, респективно до 15 дни след датата на приемане на съответния консолидиран финансов отчет от ВЪЗЛОЖИТЕЛЯ.

6.4. ИЗПЪЛНИТЕЛЯТ се задължава да изготви и представи на Одитния комитет на одитираното предприятие допълнителни доклади към изготвените одиторски доклади за годишните индивидуални и консолидирани финансови отчети на ВЪЗЛОЖИТЕЛЯ към 31.12.2017г.; 31.12.2018г. и 31.12.2019г., в съответствие с чл. 60 от ЗНФО, чл.11 от Регламента и приложимите одиторски стандарти.

6.5. ИЗПЪЛНИТЕЛЯТ се задължава да изготви писмо до ръководството на ВЪЗЛОЖИТЕЛЯ, в което да изложи вижданията си за подобряване състоянието на системите и средствата за контрол по отношение на съответния индивидуален финансов отчет, в срок до: 10.04.2018г.; 10.04.2019г.; 10.04.2020г.

**VII.ОТГОВОРНОСТИ НА СТРАНИТЕ ПО ДОГОВОРА**

7.1. ВЪЗЛОЖИТЕЛЯТ носи отговорност за достоверността и точността на информацията, която се съдържа в предоставените от него на ИЗПЪЛНИТЕЛЯ счетоводни документи, книги, справки, отчети и др.

7.2. ИЗПЪЛНИТЕЛЯТ носи имуществена отговорност по реда на чл. 32 от ЗНФО.

7.3. ИЗПЪЛНИТЕЛЯТ носи пълна отговорност за действията на привлечените от него в одитната проверка трети лица, за техния професионализъм, статут на регистрирани одитори, съответно на компетентни специалисти, подпомагащи регистрирания одитор при извършването на проверката.

**VІІІ. САНКЦИИ**

8.1. В случай, че по вина на ИЗПЪЛНИТЕЛЯ не бъде спазен срок за изпълнение по чл. 1.1., чл. 1.2. и чл. 1.3. от договора, същият дължи неустойка в размер на 0.2% от съответната сума, посочена в чл. 4.1.1., б.) „а“; „б“; „в“ от договора, за всеки просрочен ден, но не повече от 5% от същата стойност.

8.2. При прекратяване на договора при условията на чл. 12.3.,б. „в“ и „г“, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 35 % от общата стойност на договора по чл. 4.1.1.

8.3. Плащането на неустойката не лишава ВЪЗЛОЖИТЕЛЯ от правото да търси обезщетение за претърпените в по-голям размер вреди.

8.4. При забавено плащане Възложителят дължи обезщетение в размер на законната лихвата върху дължимата сума за всеки просрочен ден от деня на забавата до окончателното й плащане.

**IX. ГАРАНЦИЯ ЗА ИЗПЪЛНЕНИЕ**

9.1. „Гаранция за изпълнение на договора” / по-долу гаранцията/ означава депозит, по сметка на ВЪЗЛОЖИТЕЛЯ, с който изпълнителят обезпечава изпълнението на задълженията си по този договор.

9.2. Гаранцията се внася под формата на парична сума /депозит/, по посочена от ВЪЗЛОЖИТЕЛЯ банкова сметка и същата е в размер на .............. лв., представляваща 4% от общата стойност на договора без ДДС.

9.3. Гаранцията е със срок на валидност до 30 /тридесет/ дни след подписване на съответния приемателно-предавателен протокол за предаване в превод на английски език на пълния комплект от документи, включени в консолидирания финансов отчет към 31.12.2017г.; 31.12.2018г.; 31.12.2019г.

9.4. ВЪЗЛОЖИТЕЛЯТ се задължава в срока по чл. 9.3. да възстанови на ИЗПЪЛНИТЕЛЯ част от общия размер на гаранцията по чл. 9.2., равняваща се на 4 % от съответното възнаграждение на ИЗПЪЛНИТЕЛЯ, посочено в чл. 4.1.1., б.) „а“; „б“; „в“, намалена със сумите, усвоени по реда на чл. 9.5.

9.5. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

9.6. При прекратяване на договора при условията на чл. 12.3., б. „в“ и „г“,, сумата от гаранцията по чл. 9.2. се усвоява изцяло като обезщетение за прекратяване на договора.

**X. СЪОБЩЕНИЯ**

10.1. Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ или ИЗПЪЛНИТЕЛЯ.

10.2. За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс или електронна поща.

10.3. За валидни адреси за приемане на съобщения, свързани с изпълнението на настоящия договор се смятат:

ЗА ВЪЗЛОЖИТЕЛ: ЗА ИЗПЪЛНИТЕЛ:

гр.София п.к. 1080 …………………………………………

ул.”Иван Вазов”№ 3 …………………………………………

тел.: 02/932 45 30 …………………………………………

email: ......................... ............................................

Димитър Михайлов - Гл. счетоводител …………………………………………

10.4. При промяна на адреса, съответната страна е длъжна да уведоми другата в тридневен срок за промяната. В противен случай, всички съобщения, изпратени на посочения в договора адрес, се считат за получени от страната, до която са адресирани.

**XI. СПОРОВЕ**

11.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

11.2. В случай, че не бъде постигнато съгласие по чл. 11.1 всички спорове, породени от този договор или отнасящи се до него, могат да бъдат разрешавани чрез медиация.

11.3. В случай, че не бъде постигнато съгласие по чл. 11.2 всички спорове, породени от този договор или отнасящи се до него ще бъдат разрешавани по съдебен ред.

11.4. Медиацията не е задължителна преди отнасяне на спора за решаване по съдебен ред.

**XII. ЗАКЛЮЧИТЕЛНИ РАЗПОРЕДБИ**

12.1. За неуредени в този договор въпроси ще се прилага действащото българско законодателство.

12.2. Настоящият договор влиза в сила от датата на подписването му от страните и се прекратява с изтичане на последния срок за изпълнение, посочен в чл. 1.3. от договора.

12.3. Договорът може да бъде прекратен и предсрочно:

а) по взаимно писмено съгласие на страните;

б) при виновно неизпълнение на задълженията на една от страните по договора – с десетдневно писмено предизвестие от изправната страна до неизправната;

в) от ВЪЗЛОЖИТЕЛЯ без предизвестие в случай, че ИЗПЪЛНИТЕЛЯТ загуби статута на регистриран одитор или бъде лишен от право да извършва независим финансов одит на финансови отчети;

г) от ВЪЗЛОЖИТЕЛЯ без предизвестие, ако стане ясно, че ИЗПЪЛНИТЕЛЯТ, по причини независещи от ВЪЗЛОЖИТЕЛЯ, не може да извърши работата качествено и в сроковете, уговорени в настоящия договор.

12.4. Настоящият договор се състави, подписа и подпечата в два еднообразни екземпляра, по един за всяка от страните.

Неразделна част от договора са следните приложения: 1. Списък на състава на одиторския екип - Приложение №1; 2. Методика и план за осъществяване на одита- Приложение №2; 3.Ценово предложение; 4. Заверено копие на застраховка „Професионална отговорност“; 5. Декларация за независимост - Приложение № 4.

**ВЪЗЛОЖИТЕЛ: ИЗПЪЛНИТЕЛ:**

…………………………………… ……………………………………

**Владимир Владимиров** /име, фамилия, длъжност/

*Изпълнителен директор печат*

*на „Холдинг БДЖ”ЕАД*

……………………………………

**Димитър Михайлов**

*Главен счетоводител на „Холдинг БДЖ“ ЕАД*

*Съгласували:*

…………………… **Анелия Влъчкова**

*и.д. Гл.юрисконсулт на „Холдинг БДЖ“ ЕАД*

*……………………* ***Филип Алексиев***

*Директор, дирекция „Финанси“ на „Холдинг БДЖ“ ЕАД*

…………………… **Георги Велков**

*Ръководител отдел „Поръчки“ на „Холдинг БДЖ“ ЕАД*

*Изготвили:*

*Работна група в състав, съгласно Заповед № 59/20.04.2017г.;*

*Заповед № 67/03.05.2017г. и Заповед № 140/20.092017г. на*

*Изпълнителния директор на „Холдинг БДЖ“ ЕАД*

*……………………* **Лилия Копчева**

*Зам. главен счетоводител, отдел „Счетоводство“,*

*Дирекция „Финанси“ на „Холдинг БДЖ“ ЕАД*

*……………………* **Лилия Аспарухова**

*Гл.експерт, поръчки, отдел „Поръчки“ на „Холдинг БДЖ“ ЕАД*

*…………………..* **Красимира Илиева**

*Ст.експерт, отдел* *„Финансов мениджмънт и управление на резултатите“,*

*Дирекция „Финанси“ на „Холдинг БДЖ“ ЕАД*

*……………………* **Александра Рашева**

*Ст. юрисконсулт, отдел ‚Правен“ на „Холдинг БДЖ“ ЕАД*